Despre aceasta a declarat într-un interviu pentru Noi.md Ambasadorul Extraordinar și Plenipotențiar al Kazahstanului în Republica Moldova, Almat Aidarbekov.
El a amintit că ultima întrevedere la nivel înalt între președinții țărilor noastre – domnul Kassym-Iomart Tokaev și doamna Maia Sandu a avut loc în septembrie, 2022 la New York, în timpul sesiunii 77 a Adunării Generale a ONU. Iar recent viceprim-ministrul, ministrul Afacerilor Externe, Mihai Popșoi, a discutat cu colegul său kazah în cadrul forumului diplomatic din Antalya.
Întîlnirea președinților celor două țări a avut loc într-o atmosferă caldă. În cadrul acesteia au fost discutate problemele extinderii cooperării bilaterale.
"Recenta întîlnire a miniștrilor de Externe din Kazahstan și Moldova noi le privim ca pe încă o confirmare a dispoziției reciproce a Astana și Chișinăului de a consolida în continuare relațiile moldo-kazahe", a menționat Almat Aidarbekov.
Potrivit lui, în cadrul întrevederii înalții demnitari de stat au discutat starea actuală și perspectivele dezvoltării cooperării bilaterale. Un set aparte de chestiuni a vizat interacțiunea multilaterală, inclusiv sprijinul reciproc în organizațiile internaționale.
Se preconizează că deschiderea ambasadei în Kazahstan va contribui la consolidarea relațiilor noastre bilaterale, dar și la stabilirea relațiilor Moldovei cu alte țări din regiunea Asiei Centrale.
Referindu-se la evenimentele planificate în viitorul apropiat în vederea consolidării legăturilor dintre Moldova și Kazahstan, diplomatul a menționat că va fi continuat efortul pentru activizarea cooperării în toate direcțiile. În centrul atenției este dezvoltarea continuă a relațiilor economice.
"În prezent, împreună cu partenerii moldoveni lucrăm la pregătirea și desfășurarea la Astana, în anul curent, a celei de-a șasea reuniuni a Comisiei Interguvernamentale de Cooperare Economică. Precedenta s-a desfășurat în iulie, 2015 la Chișinău. Mai avem planificată organizarea următorului forum de afaceri kazah-moldovenesc în cadrul Comisiei Interguvernamentale", a subliniat ambasadorul Kazahstanului în Republica Moldova.